**Ministru kabineta rīkojuma projekta „Par apropriācijas pārdali” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Informatīvais ziņojums “Par papildus finansējumu valsts autoceļu uzturēšanas darbiem”, kas tiek izskatīts vienlaicīgi ar Ministru kabineta rīkojuma projektu „Par apropriācijas pārdali” (turpmāk – Rīkojums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2015. gada 7. jūlija sēdes protokollēmuma (protokola Nr. 32 34. §) 3. punktu, tika nolemts atļaut Satiksmes ministrijai budžetā paredzētos finanšu līdzekļus ceļu uzturēšanai 1,4 miljonu *euro* apmērā novirzīt vasaras sezonā veicamajiem valsts autoceļu sabrukušo posmu seguma ārkārtas uzturēšanas darbiem, veicot izmaiņas budžeta apakšprogrammas 23.06.00 „Valsts autoceļu pārvaldīšana, uzturēšana un atjaunošana” finansēšana plānā - samazinot izdevumus 2015. gada novembrī un decembrī un par attiecīgo summu palielinot izdevumus jūlijā, augustā un septembrī. Saskaņā ar Ministru kabineta 2015. gada 7. jūlija sēdes protokollēmuma 3. punktu valsts akciju sabiedrība „Latvijas autoceļu uzturētājs“ veica ceļu uzturēšanas darbus, pārplānojot līdzekļus valsts vietējo autoceļu sabrukušo posmu ārkārtas uzturēšanas darbiem 1,4 miljonu *euro* apmērā no ziemas sezonā plānotajiem līdzekļiem valsts autoceļu uzturēšanai, steidzami veicot kritiskāko valsts vietējo autoceļu papildus uzturēšanu (ūdens atvades sakārtošanu - caurtekas, sāngrāvji, apaugums; iesēdumu labošanu, nesaistītā seguma atjaunošanu, divkārtu virsmas apstrādi Y2G u.c. darbus, kas aizkavē autoceļu bojāšanos apkārtējās vides ietekmē). 1. Ņemot vērā faktisko situāciju, ka tika samazināti valsts pārvaldes uzdevuma veikšanai paredzētie izdevumi 2015. gada novembrī un decembrī un par attiecīgo summu palielināti izdevumi jūlijā, augustā un septembrī, ir **steidzami jārisina jautājums par papildu finansējuma piešķiršanu, lai nodrošinātu kvalitatīvu valsts pārvaldes funkcijas veikšanu 2015. gada ziemas sezonā.** Ziemas sezonā veicamo darbu klāsts ir noteikts Ministru kabineta 2010. gada 9. marta noteikumos Nr. 224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli”, kas paredz ka ziemas sezonas uzturēšanas veicamie darbi ir piemēram, autoceļu attīrīšana no sniega un sniega aizvākšana, slīdamības samazināšana (ar tehnisko sāli, ar smilts sāls maisījumu), rievu izveidošana apledojumā (uz grants ceļiem) u.c.Izpildot Ministru kabineta 2015. gada 7. jūlija sēdes protokollēmuma (protokols Nr. 32 34. §) 4. punktu, kas nosaka, ka, ja 2015. gadā būs nepieciešams papildu finansējums ceļu uzturēšanai, Satiksmes ministrijai kopīgi ar Finanšu ministriju ir jāmeklē risinājums, lai atjaunotu šī protokollēmuma 3. punktā minētos līdzekļus veicamajiem darbiem ziemas sezonā. Izvērtējot programmas 23.00.00 “Valsts autoceļu fonds” finansiālās iespējas līdz gada beigām veikt visus 2015. gadam plānotos darbus ziemas rudens-ziemas sezonā, Satiksmes ministrija secināja, ka nepieciešams papildu finansējums, lai segtu VAS „Latvijas autoceļu uzturētājs” izdevumus par valsts autoceļu kompleksās ikdienas uzturēšanas pakalpojumu sniegšanu saistībā ar plānotajiem ziemas sezonas darbiem 2015. gadā un nodrošinātu Ministru kabineta 2010. gada 9. marta noteikumos Nr. 224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli” noteikto darbu veikšanu normatīvajos aktos noteiktajā kārtībā un apjomā, tādējādi **nodrošinot ar normatīviem aktiem regulētu - attiecīgu satiksmes drošības līmeni uz valsts autoceļiem**.Konsultējoties ar Finanšu ministriju, Satiksmes ministrija ierosina papildu finansējumu 1,4 miljonu *euro* apmērā nodrošināt no budžeta resora “74.Gadskārtējā valsts budžeta izpildes procesā pārdalāmais finansējums” programmas 04.00.00 “Latvijas prezidentūras Eiropas Savienības Padomē nodrošināšana 2015. gadā”.2. Papildus plānotajiem un veicamajiem valsts autoceļu kompleksās ikdienas uzturēšanas darbiem ziemas sezonā vēl ir nepieciešami papildu līdzekļi ārkārtas uzturēšanas darbiem uz valsts vietējo un reģionālo autoceļu sabrukušajiem posmiem 1,6 miljonu *euro* apmērā.Valsts reģionālā autoceļa P72 un valsts vietējo autoceļu V916, V942, V923, V294, V577 un V517 grants segums ir ļoti sliktā tehniskā stāvoklī. Sliktā un ļoti sliktā stāvoklī esošo autoceļu lietošana ir būtiski apgrūtināta, kas stipri izteikta pavasarī un rudenī, šķīdoņa laikā, kad grunts pamatnei atkūstot un pārmitrinoties, ceļa segas nestspēja samazinās. Izteikti tas notiek ceļos ar grants segumu. Lai novērstu šo ceļu sabrukumu, uz daudziem valsts vietējiem un dažiem reģionālajiem autoceļiem tiek ieviesti pagaidu satiksmes aizliegumi kravas autotransportam. Ierobežojumi katru gadu tiek ieviesti visos valsts reģionos – aptuveni 10 000 km valsts autoceļu ar grants un stipri nolietotajiem asfaltbetona segumiem, uzstādot aizlieguma ceļa zīmes, kas ierobežo transportlīdzekļu maksimālo pilno masu (10 tonnas). Uz atsevišķiem autoceļiem šādi satiksmes ierobežojumi noteikti pastāvīgi visu gadu. Šie apstākļi apgrūtina neatliekamās medicīniskās palīdzības un ugunsdzēsēju glābšanas dienestu piekļūšanas operativitāti, mobilitāti un sasniedzamību galamērķiem, kas bieži vien ir par pamatu letāliem iznākumiem, kā arī apgrūtina uzņēmējdarbības veikšanu (meža izstrādi u.c.).Braucot pa autoceļiem ar zemas kvalitātes segumiem, autoceļu lietotājiem rodas zaudējumi, salīdzinot ar braukšanu pa autoceļiem ar labas un teicamas kvalitātes segumiem. Galvenās zaudējumu sastāvdaļas ir autotransporta ekspluatācijas izmaksu palielināšanās (amortizācija, degviela, apkope un remonti u.tml.) un autoceļu lietotāju patērētā braukšanas laika izmaksu zaudējumi (jo sliktāks ceļa segums, jo mazāks braukšanas ātrums, līdz ar to ilgāks ceļā patērētais laiks).Lai nodrošinātu drošus braukšanas apstākļus uz valsts reģionālā autoceļa P72 un valsts vietējiem autoceļiem V916, V942, V923, V294, V577 un V517, 2015. gadā steidzami (ievērojot līdzšinējo - bezlietus perioda jeb tehnoloģiski piemēroto laikapstākļu dotās iespējas) ir jāveic nepieciešamie (neatliekamie) valsts autoceļu sabrukušo posmu seguma ārkārtas uzturēšanas darbi, veicot meteoroloģiskiem laika apstākļiem tehnoloģiski piemērotos darbus, tas ir, sakārtojot ūdens atvades sistēmas, labojot iesēdumus, atjaunojot nesaistīto segumu, kas ievērojami uzlabo autobraucējiem un lauksaimniekiem braukšanas kvalitāti, likvidē putekļu daudzumu apkārtējo māju iedzīvotājiem un pagarina ceļa kalpošanu. Šobrīd bezlietus periods ir labvēlīgs un tehnoloģiski piemērots ziņojumā minēto autoceļu ikdienas uzturēšanas darbu veikšanai. Diemžēl nepietiekamā finansējuma dēļ iepriekš šos darbus nav bijis iespējams veikt. Regulāri saņemtas sūdzības no vietējiem iedzīvotājiem par putekļiem un neapmierinošu ceļu stāvokli. Neatliekamo darbu veikšanai uz šiem autoceļu posmiem (35.507 km kopgarumā) ir nepieciešams finansējums 1,6 miljonu *euro* apmērā. Satiksmes ministrijai 2015. gada budžetā ārkārtas uzturēšanas darbu veikšanai šādu līdzekļu nav. **Veicamo darbu objekti, valsts reģionālā autoceļa P72 un valsts vietējo autoceļu V916, V942, V923, V294, V577 un V517 35.507 km kopgarumā sakārtošanai:**

|  |  |  |  |
| --- | --- | --- | --- |
| **Valsts autoceļš** | **Posms km** | **Objekta garums** | **Objekta izmaksas** |
|  | **no km** | **līdz km** | **km** | ***euro* (ar PVN)** |
| P72 Ilūkste (Virsaiši)-Bebrene-Birži | 10.073 | 13.040 | 2.967 | 249 828.05 |
| V916 Jaunbebri - Odziena - Vietalva - Indrāni | 6.440 | 11.310 | 4.870 | 287 805.30 |
| V942 Alunāni - Irši | 0.000 | 7.800 | 7.800 | 164 368.38 |
| V923 Alunāni - Bites - Salānieši | 0.000 | 7.100 | 7.100 | 320 402.31 |
| V294 Cēsis - Rāmuļi - Bānūži | 6.243 | 9.133 | 2.890 | 104 283.58 |
| V577 Puša – Krāce – Siljāņi - Riebiņi | 14.180 | 21.260 | 7.080 | 260 246.23 |
| V517 Pakalni-Lauderi-Ploski | 23.590 | 26.390 | 2.800 | 213 066.15 |
|  |  | **Kopā:** | **35.507** | **1  600 00.00** |

Ņemot vērā iepriekš izklāstīto, pēc konsultācijas ar Finanšu ministriju par iespējamiem finansēšanas avotiem, Satiksmes ministrija lūdz piešķirt finansējumu no budžeta resora “74.Gadskārtējā valsts budžeta izpildes procesā pārdalāmais finansējums” programmas 04.00.00 “Latvijas prezidentūras Eiropas Savienības Padomē nodrošināšana 2015. gadā” **3 000 000 *euro***, lai segtu VAS „Latvijas autoceļu uzturētājs” izdevumus par valsts autoceļu kompleksās ikdienas uzturēšanas pakalpojumu sniegšanu saistībā ar veiktajiem valsts autoceļu sabrukušo posmu seguma ārkārtas uzturēšanas darbiem un plānotajiem ziemas sezonas darbiem 2015. gadā.  |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas autoceļu uzturētājs” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ceļu satiksmes dalībnieki, komersanti, valsts akciju sabiedrība „Latvijas autoceļu uzturētājs”, valsts akciju sabiedrība “Latvijas Valsts ceļi”, Satiksmes ministrija |
| 2. | Tiesiskā regulējuma ietekme uz tautsaimniecību un administratīvo slogu | Uzlabosies valsts autoceļu stāvoklis, kā rezultātā tas pozitīvi ietekmēs satiksmes drošību, kā arī uzņēmējdarbības vidi valstī.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. Valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets2.1.1. FM 74.Gadskārtējā valsts budžeta izpildes procesā pārdalāmais finansējums” programmas 04.00.00 “Latvijas prezidentūras Eiropas Savienības Padomē nodrošināšana 2015.gadā”2.1.2. SM 23.06.00 apakšprogramma “ Valsts autoceļu pārvaldīšana, uzturēšana un atjaunošana”. | 0 | -3 000 000+3 000 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5.Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Paredzēts pārdalīt finansējumu no “74.Gadskārtējā valsts budžeta izpildes procesā pārdalāmais finansējums” programmas 04.00.00 “Latvijas prezidentūras Eiropas Savienības Padomē nodrošināšana 2015. gadā uz Satiksmes ministrijas pamatbudžeta apakšprogrammu 23.06.00 “Valsts autoceļu pārvaldīšana, uzturēšana un atjaunošana”. Papildus nepieciešamais finansējums *2015. gadā* ir 3 000 000 *euro*, tajā skaitā: 1)1 400 000 *euro* apmērā lai segtu VAS „Latvijas autoceļu uzturētājs” izdevumus par valsts autoceļu kompleksās ikdienas uzturēšanas pakalpojumu sniegšanu saistībā ar plānotajiem ziemas sezonas darbiem 2015. gadā un nodrošinātu Ministru kabineta 2010. gada 9. marta noteikumos Nr. 224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli” noteikto darbu veikšanu normatīvajos aktos noteiktajā kārtībā un apjomā;2)1 600 000 *euro* apmērā ārkārtas uzturēšanas darbiem uz valsts vietējo un reģionālo autoceļu sabrukušajiem posmiem. |
|  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Sedzot VAS „Latvijas autoceļu uzturētājs” izdevumus par valsts autoceļu kompleksās ikdienas uzturēšanas pakalpojumu sniegšanu saistībā ar veiktajiem valsts autoceļu sabrukušo posmu seguma ārkārtas uzturēšanas darbiem un plānotajiem ziemas sezonas darbiem 2015. gadā, tiks nodrošināts ar normatīviem aktiem regulēts, attiecīgs satiksmes drošības līmenis uz valsts autoceļiem. |

|  |
| --- |
| **VI Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Satiksmes ministrijā, VAS “Latvijas autoceļu uzturētājs” un VAS “Latvijas Valsts ceļi” regulāri tiek saņemti iesniegumi par valsts autoceļu neapmierinošo stāvokli. |
| 3. | Sabiedrības līdzdalības rezultāti | Izstrādājot Rīkojuma projektu, iespēju robežās tika ņemtas vērā iesniegumos minētās problēmas,  |
| 4. | Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrība “Latvijas autoceļu uzturētājs”, Satiksmes ministrija, valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas IV un V sadaļa – projekts šīs jomas neskar.

Satiksmes ministra vietā

finanšu ministrs J. Reirs

Vīza: valsts sekretārs K.Ozoliņš

29.10.2015. 12:29

1760

D. Suveizda,

67028253, dace.suveizda@sam.gov.lv

I.Ozolniece 67028036

inita.ozolniece@sam.gov.lv